Kuhmon lentokenttä

Kuhmon lentokenttä on Kuhmossa noin 5 kilometrin päässä Kuhmon keskustasta sijaitseva lentopaikka (ICAO: EFKH). 

Kuhmon lentokentän kivituhka- ja sorapäällysteisen kiitoradan pituus on 850 metriä ja leveys 15 metriä (kivituhkapäällysteen leveys on tästä 12 metriä). Seisonta-alue ja koekäyttöpaikka on asvaltoitu. Kenttä rakennettiin 1960-luvulla. Kentällä on vuonna 2011 valmistunut peltihalli, jossa on sähköt sekä 2021 rakennettu klubirakennus, jossa on juokseva vesi, wifi-verkko ja yöpymismahdollisuus. Kentällä on myös erillinen puucee. Polttoainepistettä ei ole.

Kentällä toimii vuonna 1959 perustettu Kuhmon Ilmailukerho, joka on harjoittanut kentällä moottori- ja purjelentotoimintaa. Kentällä on ollut 2010-luvulta lähtien aktiivista käyttöä ja siellä majailee vakinaisesti useita lentokoneita.

Lähteet 

Suomen lentopaikat
Kuhmon rakennukset ja rakennelmat
Kuhmon liikenne